"Eesti kirjanduseloo peajoonte" III jagu käsitleb realismi-ajastut eesti kirjanduses ühes realismi arengu avaldustega, haarates endasse umbes 30-aastast ajavahemikku. See III jagu sai üsna karmi arvustuse osaliseks F. Tuglase poolt (vt. "Looming" 1923′), kes K-le ette heidab ideelist ühekülgsust, metoodilise ja stiililise ühtluse puudust ning erapoolikut ja subjektiivset  suhtumist oma ülesandesse, toonitades, et eriti kõikuv on Kampmaa ajalooline ja esteetiline hinnangute kriteerium.